Ailando apygarda

Ailando apygarda () – Jungtinių Amerikos Valstijų apygarda, esanti Vašingtono valstijos šiaurės vakarinėje dalyje. Pagal 2020 m. duomenis, Ailando apygardoje gyveno 86 857 žmonės. Apygardos būstinė įsikūrusi Kupvilyje, didžiausias miestas – Ouk Harboras. Užimamas plotas – 1340 km2; antra pagal mažumą apygarda Vašingtone (po Vokajakumo apygardos). Apygarda iš visų pusių apsupta vandens: į šiaurę nuo apygardos yra Apgaulingasis sąsiauris, į pietus – Pjudžet Saundo įlanka, į rytus: Skadžitų įlanka bei Saratogos sąsiauris, į vakarus: Admiraliteto bei Chuano de Fukos sąsiauriai.Island County, Washington . www.ereferencedesk.com . Nuoroda tikrinta 2024-09-29.
kairėje|miniatiūra|232x232px|Kupvilis apie 1912 m.

 Istorija 
1792 m. pavasarį dabartinės Ailando apygardos teritoriją tyrinėjo kapitonas Džordžas Vankuveris. Apygarda įkurta 1852 m. iš Terstono apygardos dalies, iš pradžių jos teritorija apėmė Snohomišo, Skadžitų, Vatkomo ir San Chuano apygardas. Apygarda taip pavadinta dėl to, nes ji sudaryta tik iš salų: Vidbio, Kameino ir septynių mažesnių (island lietuviškai – sala). Aštunta pagal senumą apygarda Vašingtone.
miniatiūra|232x232px|Apgaulingasis sąsiauris

 Gyventojai 
2020 m. duomenimis, Ailando apygardoje gyveno 75,82 % baltųjų, 8,2 % lotynoamerikiečių, 7,12 % mišrios rasės, 4,51 % azijiečių, 2,61 % afroamerikiečių, 0,65 % kitų rasių, 0,63 % indėnų ir 0,48 % Ramiojo vandenyno salų kilmės gyventojų.Island County, Washington. data.census.gov. Nuoroda tikrinta 2024-09-29.

 Šaltiniai 

Kategorija:Vašingtono valstijos apygardos